|  |
| --- |
| **RAZDJEL: 109 MINISTARSTVO PRAVOSUĐA I UPRAVE** |
| **GLAVA: 109806 OPĆINSKI PREKRŠAJNI SUD U SPLITU** |
| **AKTIVNOST: 6410006** |

**OBRAZLOŽENJE OPĆEG DIJELA FINANCIJSKOG PLANA 2024. – 2026.**

Općinski prekršajni sud u Splitu obavlja aktivnost sudske i pravosudne djelatnosti i sjedište suda je u Splitu na adresi Domovinskog rata 4 dok se 8 stalnih službi nalaze u Kaštel Sućurcu, Omišu, Solinu, Trogiru, Sinju te na otocima Hvar (Stari grad), Brač (Supetar) i Vis. Općinski prekršajni sud je nadležan za područje 13 gradova i 26 općina i na datum 30.09.2023. zapošljava 23 suca i 95 službenika i namještenika.

PRIHODI I PRIMICI

Rashodi poslovanja i rashodi za nabavu nefinancijske imovine Općinsko prekršajnog suda u Splitu se financiraju samo iz državnog proračuna te se ne financiraju iz ostalih izvora financiranja. Vlastiti prihodi koje ostvaruje sud se odnose na prihode od kopiranja dokumenata koji su iskazani u malim iznosima (2022 – 55,34 €) te smo ih u narednom trogodišnjem razdoblju planirani u iznosu od 106,18 € godišnje.

RASHODI I IZDACI

Sredstva za rashode za zaposlene za razdoblje 2024. – 2026. su planirani prema stvarnim potrebama Suda. Uvećani su u odnosu na 2023.godinu sukladno povećanja svih općepoznatih komponenti koje utječu na cijene usluga glavnih dobavljača materijala, električne energije i goriva kao povećanja osnovice za obračun plaća državnih službenika i namještenika, te sudaca, te dodataka na plaću za službenike i namještenike u pravosuđu, a u tijeku je postupak za imenovanje 4 suca za koje se očekuje da bi u 2024.g. stupili na dužnost.

U prijedlogu državnog proračuna za 2024. godinu, planirani su iznosi sukladno odobrenim ukupnim limitima po proračunskim godinama, uz obrazloženje sljedećih najznačajnijih stavki:

**3211- Službena putovanja;** sredstva za službena putovanja planirana su na temelju službenih putovanja iz prethodnih godina kada su na snazi bile posebne sigurnosne mjere u svezi proglašene epidemije bolesti COVID-19 i kada se manje putovalo, te u skladu s limitom za financijske planove u kojima su povećanje sve ostale stavke zbog općepoznatog porasta cijena. Kako je u međuvremenu proglašen prekid epidemije bolesti COVID-19 i kako su prestale važiti posebne sigurnosne mjere u svezi iste, to je povećan broj službenih putovanja, tako da je potrebno povećanje stavke za službena  putovanja.

**3221- Uredski materijal i ostali mat.rashodi**- tijekom 2023. god. povećala se cijena papira te ostalog uredskog materijala u odnosu na cijene iz prošle godine. Također i cijena tonera u odnosu na prethodnu 2023.g. je porasla. Za dodati je i to da dostava pismena putem elektroničke pošte zahtjeva dodatnu potrošnju papira i tonera.

**3231- Usluge telefona, pošte i prijevoz**;   povećanje troška na poziciji Poštarine u odnosu na prethodne godine. kada su na snazi bile posebne sigurnosne mjere u svezi proglašene epidemije bolesti COVID-19, a kako je u međuvremenu većina posebnih sigurnosnih mjera prestala važiti i kako je radi postizanja ciljeva Akcijskog plana Ministarstva pravosuđa i uprave ovaj Sud intenzivirao rad sa strankama, pri čemu je također potrebno navesti da je ovom sudu tijekom 2022.g. ustupljeno cca.2000 prekršajnih predmeta Općinskog suda u Zadru, 1000 predmeta suda u Šibeniku, što je sve utjecalo na neplanirano povećanje korištenja usluga Hrvatske pošte koja je također povećala cijene svojih usluga.

**3232- Usluge tekućeg i investicijskog održavanja;** brojni su i problemi s klima uređajima koji se učestalo kvare jer se radi o uređajima starim 15 i više godina, isto tako veći broj pisača kao i druge informatičke opreme dosta staro i zahtijeva servis, a također stara i dotrajala stolarija zahtjeva hitne intervencije i zamjenu.

**3233- Usluge promidžbe i informiranja;** u posljednje vrijeme primjetno je opadanje interesa za rad u državnoj službi, tako da se događa da postupak za prijam u državnu službu bude obustavljen jer kandidati nisu postigli zadovoljavajuće rezultate na testiranju ili uopće ne bude prijava kandidata, uslijed čega je potrebno ponoviti postupak za prijam i ponoviti objavu javnog natječaja u Narodnim novinama. Isto tako, u ovom trenutku imamo najavljene odlaske službenika iz državne službe tako da će biti potrebno provesti postupke prijma u državnu službu na upražnjena radna mjesta, tj. objaviti javne natječaje, za što su potrebna dodatna sredstva na ovoj stavci.

**3237- Intelektualne i osobne usluge**; obzirom na akcijski plan, kao i dodatno zaprimljenih 800 prekršajnih predmeta koji su ustupljeni od Općinskog suda u Šibeniku, te zapošljavanje 3 suca, očekujemo porast broja riješenih predmeta, kao i porast isplata troška braniteljima ( zbog porasta vrijednosti boda po odvjetničkoj tarifi) i sudskim vještacima, a kako su do sada potrošena razmjerno veća sredstva u odnosu na period od početka godine, to u odnosu na preostali dio godine očekujemo da preostala sredstva neće biti dovoljna i da će biti nužno povećanje sredstava na ovoj stavci.

**3295- Pristojbe i naknade**; kako smo u prethodnom periodu imali pretplatu u odnosu na naknadu koju smo dužni plaćati zbog nezapošljavanja osoba s invaliditetom, to u određenom razdoblje nismo bili u obvezi plaćati istu, pa nakon što su potrošena pretplaćena sredstva došlo je do obveze ponovnog plaćanja naknade, a kako se naknada vezuje za minimalnu plaću RH koja je svake godine veća to planirana sredstva neće biti dostatna za plaćanje obveza s ove stavke u ostatku godine..

UKUPNE I DOSPJELE OBVEZE

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 289.024,78 € | 320.696,13 € |
| Dospjele obveze |  |  |